इधर फायरिंग में मारे गए लोगों के परिवारों को मुख्यमंत्री शिवराजसिंह चौहान ने 5-5 लाख रुपये और घायलों को एक- एक लाख रुपये की मदद की घोषणा की है। साथ ही मुख्यमंत्री ने मंदसौर में हुई फायरिंग की इस घटना की ज्युडिशियल इक्वॉयरी के आदेश भी जारी किए हैं। इस मामले में मध्यप्रदेश के गृहमंत्री भूपेन्द्रसिंह का कहना है कि पिछले छह दिनों से आंदोलन को हिंसक बनाने की साजिश की जा रही है। उन्होंने कहा कि पुलिस धैर्य से काम कर रही है लेकिन असामाजिक तत्वों से सख्ती से निपटने के आदेश दिए गए हैं।